Kombîyayîşo 1. yê Dewrê 11. yê Meclîsê Cinîyan ê HDKyî Îstanbul de ame kerdene. Hemveravtoxa HDKyî Esengule Demîr verî qurbanê Qirkerdişê Madimakî yad kerdî û da zanayene ke tarîxê Tirkîya tarîxê qirkerdişan o.
Demîre qirkerdişê Denîze Poyraz vist vîrî û pare kerd ke no qirkerdiş hemkarîya çeye, dewlete û mafyayan eşkera kena. Demîre ard ziwan ke têkoşînê cinîyan emrê îqtîdarî kenê kilmêr û vat: ''Ma prosesêkê cidîyî ra derbaz benê,  nê prosesî de ma do sey cinîyan waranê pîlan û hemparan de têkoşîn bikerê.''
Demîre bale ante dewaya qefilnayîşê HDPyî ser û vat ke HDP îradeyê şaran o. Qiseykerdişê Demîre ra dima kombîyayîş bi hawayêkê girewteyî dewam kerd.
